Михайло Варґа

Зарї култури КПЗ Кула (1988),

на Союзним фестивалу у Требиню 1990. року є преглашени за найлєпшого ґлумца-аматера
Михайло Варґа (*17. април 1952—†9. април 2019), културни и дружтвено-политични активиста и єден з найталантованших ґлумцох у аналох театралней уметносци на руским язику у Югославиї и Сербиї.

 Биоґрафия 
Михайло Варґа ше народзел 17. априла 1952. року у Руским Керестуре. Ту закончел основну школу 1967. року, а Школу школярох у привреди 1970. року закончел у Кули. Такой после законченей школи почал робиц у приватнїка, а вец у Фабрики мебльох Дрина у Вербаше. Потим прешол на роботу службенїка у Новинско-видавательней установи Руске слово Нови Сад, з роботним местом у Руским Керестуре, и оталь пошол до пензиї.

Михайло Варґа бул у малженстве зоз Дарину родз. Орос. Мали двох синох, Михайла и Владимира. 

 Дружтвено-политични анґажман 
Варґа як омладинєц бул вецей роки активни у Младежскей орґанизациї валала, як член предсидательства, а єден дворочни мандат, 1975/76. року, бул и предсидатель.  У тим чаше бул и член Општинского комитету младежи. Були то роки кед Младежска орґанизация була окреме активна и орґанизовала велї активносци у новозбудованим младежским доме. Познєйше Варґа бул активни и у политичним живоце и бул вибрани и до Совиту Месней заєднїци, а коло 20 роки окончовал и длужносц секретара Месного здруженя СУБНОР-у.alt=Михайло Варґа|thumb|313x313px|Михайло Варґа

 Досяги у рамикох театралней уметносци 
Михайло Варґа бул, од половки 60-их рокох, член театралней секциї у основней школи и танєчней секциї у Доме култури у Руским Керестуре а познєйше помагал културну мисию Дома култури анґажуюци ше у комисийох Фестивала култури Червена ружа.

Зоз театралну дїялносцу ше почал занїмац ище як штернацрочни школяр 1966. року. Бавел у театралним фалаце Дзивче зоз ширками Г. К. Андерсена (режисер Йовґен Медєши). Перши театрални фалат за старших, у котрим и вон достал улогу, була комедия Жоржа Фейдоа Пан ловар у режиї новосадского режисера Михайла Василєвича и його помоцнїка Витомира Бодянца. Од теди Михайло Михал Варґа постал стаємни член  Керестурскей сцени АРТ/РНТ Дядя, познєйше Руского народного театра Петро Ризнич Дядя Руски Керестур, аж по час кед му чежка хорота зопарла шицки активносци.

Бул єден з найталантованших ґлумцох у историї Руского народного театра Петро Ризнич Дядя, а мож повесц нє лєм у рамикох керестурскей сцени театра, алє и у цалей рускей националней заєднїци у нашей жеми. Шведоча то и велї награди и припознаня хтори освоєл за вецей як 50 роки, а спомедзи котрих окреме значни: Златна значка КПЗ Сербиї (1986), Зарї култури КПЗ Кула (1988), а на Союзним фестивалу у Требиню 1990. року є преглашени за найлєпшого ґлумца-аматера.

Од 1967. по 2018. рок одбавел 41 улогу, а скоро шицки були главни. Попри тим, значне число зоз спомнутих представох було адаптоване и зняте за телевизию, а тиж и за радио. Вецей роки поряднє участвовал у рижних радио драмох за емитованє на руским язику, записаних на маґнетофонску пантлїку, та ше и нєшка репризую.

Михайло Варґа умар 9. април 2019. року. Поховани є на теметове у Руским Керестуре.

+ Михайло Варґа ґлумел у тих театралних фалатох: Рок<div style="text-align: center;">Театрални фалат<div style="text-align: center;">УлогаРок<div style="text-align: center;">Театрални фалат <div style="text-align: center;">Улога1967.Г. К. Андерсен: ДЗИВЧЕ ЗОЗ ШИРКАМИ1996.Дю. Папгаргаї: ЖОБРАЧА ГОРА1972.Ж. Фейдо: ПАН ЛОВАРҐонтран1998.О. Вампилов: ЛОВ НА ДЗИВИ КАЧКИДима, келнер1976.Е. М. Ремарк: ОСТАТНЯ СТАНЇЦАМаврер1999.Ж. Фейдо: ПАН ЛОВАР1977.М. В. Ґоґоль: РЕВИЗОРБобчински2000.Й. С. Попович: ПОКОНДИРЕНА ТИКОВКА1978.А. Вампилов: РОЗЛУКА У ЮНИЮБукин2001.Дю. Папгаргаї: ДВА КАРТИ ЗА ЄРУСАЛИМБрундза1979.Бертолд Брехт: ОПЕРА ЗА ТРИ ҐРОШИ Едо2004.Р. Доманович: СТРАДИЯ Начальнїк у министерстве,
шеф делеґациї, граждан1981.Е. Лабиш - М. Мишел: ФЛОРЕНТИНСКИ КАЛАПФадинар2005.Д. Ковачевич: ЗБОРНЕ МЕСТОМихайло Павлович1982.Б. Нушич: ПОДОЗРИВА ОСОБАЖика, срезки писар2005.Муза Павлова: КАРУСЕЛ Идиот1983.Михайло Ковач: ОРАЧЕМикола2006.М. Канюх: ВЕЛЬКА ПТИЦАВелька птица1984.Дю. Скарничи - Р. Тарабузи: КАВИЯР И ҐЕРШЛААнтонио2007.Б. Пекич: У ЕДЕНУ НА ВОСТОКУ1985.Михайло Ковач: ГРИЦОВО ВОЯЧЕНЄГриц2011.АНГЕЛИ ЗИХОДЗА ЗОЗ ВАВИЛОНУ1986.Дю. Папгаргаї: БАБКИ ЗОЗ СЛАМИАлек2011.М.В. Ґоґоль: КОЦКАРЕ1986.Б. Пекич: ҐЕНЕРАЛЄ3. Присутни2012.Ш. Гудак: РУСАЛКА1986.Б. Пекич: У ЕДЕНУ НА ВОСТОКУНови2012.Христо Бойчев: ОКРУЖНИ ШПИТАЛЬ1988.А. Н. Островски: ЛЄС Нєщешлївец2013.С. Орос: НАЦИОНАЛНА СТРАҐЕДИЯ1988.Б. Пекич: У ЕДЕНУ НА ВОСТОКУНови2014.Ян Лазорик: БЕРЕМЕ ШЕ, ТАК НАМ И ТРЕБА1989.А. П. Чехов: ПИТАНКИЛомов2015.Джон Нортон: ЦО ПОСЛУГА ВИДЗЕЛА1990.М. В. Ґоґоль: ЖЕНЇДБА Подколєсин2016.Е. М. Кочиш: ВОНА НЄВИНОВАТА1992.Дю. Папгаргаї: АҐАФИЯ СТАРОГО ПОПА ДЗИВКАМитро Попович2016.З. Павлович: ЗАЗБЕРОВАЧЕ ТРУПЛОХГавриїл Костельник1995.Дю. Папгаргаї: РОВНЯЦКИ СОБЛАЗНЇКирил2018.Милош Николич: КОВАЛЄ

 Литература 

 Дюра Латяк, „Михайло Варґа, службенїк, ґлумец-аматерˮ, 50 роки Драмского меморияла Петра Ризнича Дядї, Руски Керестур, 2018. б. 132

 Тамаш, др Юлиян, „Руски театер Дядяˮ, Руски Керестур, лїтопис и история (1745-1991), Месна заєднїца Руски Керестур, 1992, бок 423. 
 Руски християнски календар, 2020. рок, бок 238

 Вонкашнї вязи 

 Умар Михайло Варґа (1952-2019), вистка на Рутенпрес агенциї

 Михайло Варґа (1952-2019) In memoriam на ТВ Войводина

 Мирон Жирош, Мали, алє вельки народ, „Длугорочни ґлумци aмaтерeˮ, Михайло Варґа под числом 33, rdsa.tripod.com

 Ґалерия 

Катеґория:Руснаци у Сербиї
Катеґория:Керестурци
Катеґория:Дїяче у култури
Катеґория:Ґлумци аматере
Катеґория:17. април
Катеґория:Народзени 1952
Катеґория:9. април
Катеґория:Умарли 2019